Can’t Catch Me Now

**Can’t Catch Me Now** on yhdysvaltalaisen laulaja-lauluntekijä Olivia Rodrigon kappale vuodelta 2023. Se on mukana dystopiaelokuvassa *[[Nälkäpeli: Balladi laululinnuista ja käärmeistä (elokuva)|Nälkäpeli: Balladi laululinnuista ja käärmeistä]]* (*The Hunger Games: The Ballad of Songbirds & Snakes*). Kappaleen ovat säveltäneet Rodrigo ja Dan Nigro, joka toimi myös sen tuottajana. Kappale julkaistiina singlenä 3. marraskuuta 2023.

”Can’t Catch Me Now” nousi Britannian singlelistan sijalle 12. Yhdysvalloissa se oli listasijalla 56. ”Can’t Catch Me Now” oli ehdolla parhaan visuaaliselle medialle tehdyn kappaleen Grammy-palkinnon voittajaksi.

## Tuotanto
Olivia Rodrigo sävelsi ”Can’t Me Now” -tuottajansa Dan Nigron kanssa. Hän oli työskennellyt Nigron kanssa jo albumeillaan *[[Sour (albumi)|Sour]]* (2021) ja *[[Guts (Olivia Rodrigon albumi)|Guts]]* (2023). Yhdysvaltalainen laulaja Chappell Roan laulaa kappaleella taustoja.

Rodrigo on kertonut kirjoittaneensa kappaleen *[[Nälkäpeli: Balladi laululinnuista ja käärmeistä (elokuva)|Balladi laululinnuista ja käärmeistä]]* -elokuvan naispäähenkilön Lucy Gray Bairdin näkökulmasta. Hän piti kappaleen kirjoittamista elokuvaan mielenkiintoisena, sillä hän oli aiemmin kirjoittanut lähinnä omasta elämästään.

Kappale kertoo ilosta ja vapaudentunteesta, jota Lucy tuntee elokuvan lopussa. Hän puhuu kappaleessa entiselle rakastetulleen.  Hän sanoo, että tulee aina kummittelemaan tämän ajatuksissa, mutta tämä ei voi enää saada häntä.  Kappale soi elokuvassa lopputekstien aikana.

”Can’t Catch Me Now” on  on balladi. Kappale poikkeaa tyyliltään Rodrigon aiemmasta pop- ja alternative-tuotannosta. Se on tyyliltään folkia ja folkrockia. Kappale alkaa akustisen kitaran soittamalla melodialla. Myöhemmin sen intensiteetti kasvaa ja mukaan liittyy jousisoittimia.

## Julkaisu ja vastaanotto
”Can’t Catch Me Now” julkaistiin singlenä  3. marraskuuta 2023. Single julkaistiin digitaalisesti ja 7 tuuman vinyylinä. ”Can’t Catch Me Now” oli toinen single soundtrack-albumilta *[[The Hunger Games: The Ballad of Songbirds & Snakes (Music from and Inspired by)|The Hunger Games: The Ballad of Songbirds & Snakes]]*. Rachel Zeglerin levytys kappaleesta ”The Hanging Tree” oli julkaistu ensimmäisenä singlenä 19. lokakuuta.

”Can’t Catch Me Now” nousi Britannian singlelistan sijalle 12. Se oli sijalla sijalla 5 Irlannissa ja sijalla 15 Uudessa-Seelannissa. Yhdysvalloissa kappale nousi Billboard Hot 100 -listan sijalle 56. Single on saanut platinalevyn sertifikaatin Australiassa ja Kanadassa ja timanttilevyn sertifikaatin Brasiliassa.

”Can’t Catch Me Now” sai hyviä arvosteluja mediassa. Rodrigon lauluääntä kehuttiin. Monien mielestä uusi folktyyli sopi hänelle.

Kappale oli ehdolla parhaan visuaaliselle medialle tehdyn kappaleen Grammy-palkinnon voittajaksi. Se voitti parhaan scifi- tai fantasiaelokuvaan tehdyn kappaleen palkinnon Hollywood Music in Media Awards -gaalassa ja parhaan visuaaliseen mediaan tehdyn kappaleen palkinnon Society of Composers & Lyricists Awards -gaaloissa.

## Musiikkivideo
Kappaleelle julkaistiin musiikkivideo, jonka ohjasi Leonn Ward. Se julkaistiin 13. marraskuuta 2023. Videon alussa Rodrigo laulaa ja soittaa kitaraa metsämökissä. Hän lähtee mökistä ja vaeltaa niityllä. Välillä näytetään Lucy Gray Bairdin ja Coriolanus Snow’n kohtauksia *Balladi laululinnuista ja käärmeistä* -elokuvasta.

## Kokoonpano
**Muusikot**
* Olivia Rodrigo – laulu
* Chappell Roan – taustalaulu
* Dan Nigro – taustalaulu, kitara, basso, koskettimet, mellotron
* Paul Cartwright – viulu, alttoviulu

**Tuotanto**
* Olivia Rodrigo – sävellys
* Dan Nigro – sävellys, tuotanto, äänisuunnittelu, miksaus
* Paul Cartwright – jousisovitus
* Dylan Waterhouse – äänisuunnittelu
* Randy Merrill – masterointi

## Listasijoitukset

## Myyntipalkinnot

## Lähteet

## Aiheesta muualla
* Kappaleen musiikkivideo
* Single Discogs-sivustolla